ముంబై : దేశీయ ఆటోమొబైల్ దిగ్గజాల్లో ఒకటైన మహీంద్రా అండ్ మహీంద్రా జనవరి-మార్చి త్రైమాసికంలో (క్యు4) 725.16 కోట్ల రూపాయల నికరలాభం ఆర్జించింది. గత ఏడాది క్యు4 లాభం 604.63 కోట్ల రూపాయలతో పోల్చితే ఇది 20 శాతం అధికం. ఇదే కాలంలో మొత్తం ఆదాయం 4.04 శాతం పెరిగి 11,804.47 కోట్ల నుంచి 12,139.64 కోట్ల రూపాయలకు పెరిగింది. బిఎస్ 3 వాహనాలను సుప్రీంకోర్టు నిషేధించడంతో కంపెనీపై 171 కోట్ల రూపాయల మేరకు భారం పడింది. అదే తేదీతో ముగిసిన 2106-17 ఆర్థిక సంవత్సరంలో 48,438.53 కోట్ల రూపాయల ఆదాయంపై 3,955.65 కోట్ల రూపాయల లాభం ఆర్జించింది. 2015-16తో పోల్చితే లాభం 23.43 శాతం పెరిగింది. మంగళవారం ముంబైలో సమావేశమైన డైరెక్టర్ల బోర్డు ఐదు రూపాయల ముఖ విలువ గల ఒక్కో షేరుపై 13 రూపాయల డివిడెండుకు సిఫారసు చేసింది. యుటిలిటీ వాహనాల విభాగంలో కొత్తగా ఒక కారు విడుదల చేయడంతో పాటు కొన్ని మోడళ్లలో మార్పులు చేయడం ద్వారా మార్కెట్ వాటా పెంచుకోవడం తమ లక్ష్యమని కంపెనీ ఎండి పవన్ గోయెంకా తెలిపారు. వచ్చే మూడేళ్ల కాలంలో సామర్థ్యాల విస్తరణ, ఉత్పత్తుల అభివృద్ధిపై 12 వేల కోట్ల రూపాయలు ఇన్వెస్ట్ చేయనున్నట్టు ఆయన చెప్పారు. యువి విభాగంలో ప్రస్తుతం ఉన్న 30 శాతం మార్కెట్ వాటా తమకు సంతృప్తికరంగా లేదంటూ ఈ విభాగంలో ఇటీవల విడుదలైన కొత్త వాహనాలు తాము ఆశించినంతగా ఆదరణకు నోచుకోలేదని గోయెంకా అన్నారు. ఈ ఏడాదిలోనే ఈ విభాగంలో కొత్త వాహనం మార్కెట్లోకి తీసుకురానున్నట్టు ఆయన చెప్పారు. ఎలక్ర్టిక్ వాహనాలపై కూడా 600 నుంచి 800 కోట్ల రూపాయలు ఇన్వెస్ట్ చేయనున్నట్టు తెలిపారు. బిఎస్ ఇలో మంగళవారం కంపెనీ షేరు 0.82 శాతం పెరిగి 1362 రూపాయల వద్ద ముగిసింది.
mumbai : desheeya automobil diggajaallo okataina mahindra and mahindra janavari-marchi traimaasikamlo (kyu4) 725.16 kotla roopaayala nikaralaabham aarjinchindi. gatha edaadi kyu4 laabham 604.63 kotla roopaayalatho polchithe idhi 20 saatam adhikam. ide kaalamlo mottam aadaayam 4.04 saatam perigi 11,804.47 kotla nunchi 12,139.64 kotla roopaayalaku perigindi. bs 3 vaahanaalanu supreenkortu nishedhinchadamtho companypai 171 kotla roopaayala meraku bharam padindi. adhe teedeetho mugisina 2106-17 aardhika samvatsaramlo 48,438.53 kotla roopaayala aadaayampai 3,955.65 kotla roopaayala laabham aarjinchindi. 2015-16thoo polchithe laabham 23.43 saatam perigindi. mangalavaaram mumbailo samavesamaina directorla bordu aidu roopaayala mukha viluva gala okko sherupai 13 roopaayala dividenduku sifaarasu chesindi. utility vahanala vibhaagamlo kottagaa oka kaaru vidudala cheyadamtho paatu konni modallalo maarpulu cheyadam dwara market wata penchukovadam tama lakshyamani company endi povan goyenka telipaaru. vache moodella kaalamlo saamarthyaala vistarana, utpattula abhivruddhipai 12 vela kotla roopaayalu invest cheyanunnattu aayana cheppaaru. yuvi vibhaagamlo prastutam unna 30 saatam market wata tamaku santruptikaramgaa ledantu ee vibhaagamlo iteevala vidudalaina kotta vaahanaalu taamu aasinchinantagaa aadaranaku nochukoledani goyenka annaru. ee edaadilone ee vibhaagamlo kotta vaahanam marketloki teesukuraanunnattu aayana cheppaaru. elecrtic vaahanaalapai kuudaa 600 nunchi 800 kotla roopaayalu invest cheyanunnattu telipaaru. bs ilo mangalavaaram company sheru 0.82 saatam perigi 1362 roopaayala vadda mugisindi.